Akademi Seni Budaya dan Warisan Kebangsaan

Akademi Seni Budaya dan Warisan Kebangsaan (secara lazimnya dirujuk sebagai ASWARA) ialah sebuah sekolah seni persembahan, sinematik dan kebudayaan Malaysia yang dimiliki oleh Kementerian Pelancongan, Seni dan Budaya Malaysia dan merupakan antara sekolah seni paling kompetitif. 

Ditubuhkan pada 1970 sebagai Kompleks Budaya Negara, kemudian dikenali sebagai Akademi Seni Kebangsaan pada 1994 sebelum menggunapakai nama terkininya pada 2006, ASWARA ialah tempat latihan untuk artis, cendekiawan seni dan pembikin filem. Ia mempunyai tujuh pembahagian akademik: Muzik, Tari, Teater, Animasi & Multimedia, Penulisan Kreatif & Filem, Pengurusan Seni Budaya & Warisan dan Seni Halus. Banyak disiplin sarjana dan siswazah tersedia untuk pelajar, termasuk: lakonan, tarian, drama, pengajian persembahan, reka bentuk untuk pentas dan filem, penulisan teater muzikal, fotografi, penghasilan rakaman, reka bentuk dan pembangunan permainan, dan pengajian filem dan televisyen. 

Dengan lebih ramai alumni terkenal yang bekerja dalam industri hiburan dan kreatif di seluruh negara, ASWARA tersenarai antara sekolah filem terulung di Malaysia dan dianggap sebagai antara sekolah seni terbaik di Asia, setara dengan Fakulti Seni Kreatif, Universiti Malaya (UM) dan Kolej Seni Kreatif, Universiti Teknologi MARA (UiTM).

Sejarah
Akademi Seni Kebangsaan (ASK) yang ditubuhkan pada tahun 1994 dibawah Kementerian Kebudayaan, Kesenian dan Pelancongan Malaysia kini dikenali sebagai Akademi Seni Budaya dan Warisan Kebangsaan (ASWARA) berkuatkuasa pada 1 Ogos 2006 melalui akta Akademi Seni Budaya dan Warisan Kebangsaan 2006 (Akta 653).

Pada tahun 2015, sejumlah laporan telah melaporkan bahawa ASWARA akan dinaik taraf sebagai universiti penuh dan bertukar nama kepada Universiti P. Ramlee bagi menghargai sumbangan dan jasa Seniman Agung, P. Ramlee. Satu lagi nama yang dicadangkan untuk ASWARA ialah Universiti Seni Budaya dan Warisan Malaysia (UNISWARA).

 Penubuhan 
160px|thumb|right|Ahli Lembaga Pengarah ASWARA, Dato' Sri Siti Nurhaliza
ASWARA merupakan satu-satunya institusi pengajian tinggi dalam bidang persembahan yang didokongi sepenuhnya oleh Kerajaan Malaysia dibawah Kementerian Perpaduan, Kebudayaan, Kesenian dan Warisan Malaysia. Ia merupakan sebuah institusi pengajian tinggi yang menyediakan ruang pembelajaran, penyelidikan dan penerbitan akedemik serta khidmat nasihat profesional dalam bidang seni budaya dan warisan yang bertujuan menghasilkan seniman yang mahir dan karyawan yang berwibawa dalam bidangnya disamping memantapkan kesinambungan warisan seni negara. Pada prinsipnya ASWARA menumpukan kepada pendidikan seni bagi melahirkan insan yang berilmu dan profesional bagi mengisi industri seni negara. ASWARA bertanggungjawab mengeluarkan graduan-graduan yang berupaya menjadi cendekiawan, penggalak, pemupuk, pelaku dan pengamal seni budaya dan warisan di peringkat sijil, diploma, ijazah dan ijazah tertinggi dalam bidang-bidang penyelidikan dan pemupukan kebudayaan, pemuliharaan dan pentadbiran warisan pelbagai jenis.

 Misi 
 Menjadi institusi pembangunan modal insan dalam bidang seni budaya dan warisan yang relevan dan bermutu bagi memenuhi keperluan negara.
 Melahir golongan intelektual, karyawan dan seniman yang berilmu, mahir dan profesional ke arah membangunkan industri kreatif, kesenian dan warisan negara.
 Menjadi pusat sumber, khidmat nasihat pendidikan dan eksperimentasi seni budaya dan warisan.
 Menjadi badan pengiktirafan pengamal profesional seni budaya dan warisan.

 Visi 
Menjadi sebuah intitusi induk pengajian dan latihan seni yang menerajui seni budaya dan warisan negara yang diiktiraf oleh negara, serantau dan antarabangsa serta menyumbang kearah pembangunan sosial.

 Objektif 
Objektif penubuhan ASWARA adalah sebagai sebuah institusi pengajian tinggi terulung dengan menyediakan ruang pembelajaran dan pengajaran, pusat penyelidikan dan penerbitan akademik dan khidmat nasihat profesional dalam bidang seni, budaya dan warisan.

 Fakulti 
Terdapat sepuluh (10) fakulti/pusat yang beroperasi sebagai medan kesatuan bidang-bidang akademik yang disediakan oleh pihak ASWARA iaitu:
 Fakulti Muzik
 Fakulti Teater
 Fakulti Penulisan Kreatif dan Filem
 Fakulti Seni Halus
 Fakulti Tari
 Fakulti Animasi & Multimedia
 Fakulti Pengurusan Seni Budaya dan Warisan
 Pusat Pengajian Pascasiswazah 
 Pusat Pengajian Asasi Seni Kreatif
 Pusat Seni Pentas Tradisional (PuTRA)

 Alumni Terkenal 

 Nam Ron — Pengarah, penulis skrip, pelakon, aktivis teater
 Pierre Andre — Pelakon, pengarah, penulis, YouTuber, selebriti internet
 Amerul Affendi — Pelakon
 Amyra Rosli — Pelakon, duta, model, pengacara, penyanyi
 Nad Zainal — Pelakon, duta, model, pengacara
 Fimie Don — Penyanyi, pelakon, pengacara
 Khir Rahman — Pelakon, pengarah, penyanyi, penulis skrip
 Que Haidar — Pelakon, penyanyi
 Zara Zya — Pelakon, pengacara, model, penyanyi
 Ning Baizura — Penyanyi, pelakon
 Zul Huzaimy — Pelakon, pengacara, penulis skrip, komposer, pengarah
 AG Coco —	Pemuzik, penulis lagu, upenerbit rakaman, penerbit filem
 Siti Jasmina Ibrahim — Penulis novel, penulis lakonlayar
 Amirulhakim Ahmad Lokman — Pelakon, wartawan, pembaca berita
 Mas Zharif Zhafri Abdul Aziz — Wartawan, pembaca berita
 Fauziah Gambus — Penyanyi, pemuzik, penggubah lirik dan lagu, penerbit album
 Ali Majod — Penulis cerpen, sajak, drama dan esei
 Ahmad Iqbal Zulkefli — Ahli perniagaan, pelakon, penyanyi
 Tash Yong — Pelakon, penyanyi, model
 Dewi Liana Seriestha — Model, penyanyi
 Keroz Nazri — Penyanyi, komposer, pengacara, pelakon, penulis lirik
 Sarah Ismail — Penyanyi, guru vokal
 Akhmal Nazri — Pelakon, pengacara
 Yusof Hashim — Pelakon, penari
 Azzam Sham — Penyanyi, pelakon
 Hairi Safwan — Pelakon
 Along Eyzendy — Pelakon
 Taqim Zaki — Pelakon
 Amar Asyraf — Pelakon
 Sherry Alhadad — Pelakon, pelawak, pengacara
 Taufiq Hanafi — Pelakon, pengarah, pengacara
 Zack Kool — Penyanyi, pelakon
 Abdul Samad Mian — Pemuzik, penggubah lagu, penerbit rakaman
 Ayie Elham — Penyanyi, pelakon
 Eric Fuzi — Pelakon, pemuzik, pengarah
 Asmidar — Penyanyi
 Erul Samah — Penyanyi
 Talha Harith — Pelakon
 Lia Aziz — Penyanyi
 Khodi — Penyanyi 

 Rujukan 

Pautan luar


Kategori:Akademi Seni Budaya dan Warisan Kebangsaan
Kategori:Kementerian Pelancongan, Kesenian dan Kebudayaan Malaysia
Kategori:Sekolah filem di Malaysia
Kategori:Sekolah muzik di Malaysia
Kategori:Penubuhan 1994 di Malaysia